open-index/open-wikipedia-markdown huggingface dataset:
Satoshi Motoyama

**Satoshi Motoyama** (**本山哲**, s. 4. maaliskuuta 1971 Tokio) on japanilainen autourheilija. Motoyama on ajanut Formula Nippon -sarjassa ja voittanut sarjan mestaruuden neljästi. Motoyama toimi kaudella  Jordanin testi- ja varakuljettajana. Hän pääsi ajamaan Japanin GP:n lisäharjoituksissa.
Kaudelle  hän pääsi Renault'n testaajaksi kauden alkua edeltäviin talvitesteihin.

## Formula 1 -tulokset
Rothesayn herttua Arthur

**Arthur Stewart, Rothesayn herttua** (20. lokakuuta 1509 Edinburgh – 14. heinäkuuta 1510 Edinburgh) oli skotlantilainen prinssi, kuningas Jaakko IV:n ja Margareeta Tudorin toinen poika.

Prinssi Arthur syntyi Holyroodin palatsissa. Kuningas Jaakko IV oli tuolloin ainoa elossa oleva perillinen omasta perheestään. Hänen ainoa laillinen jälkeläisensä ennen Arthurin syntymää oli ollut Rothesayn herttua James, joka oli kuollut edellisenä vuonna. Vastasyntynyt ja hänen isänsä olivat Jaakko III:n ainoat elävät jälkeläiset. Kruununperillinen Jaakko IV:n poikien jälkeen oli John Stewart, Albanyn herttua ja Jaakko III:n veljenpoika.

Nuori herttua kuoli vain vuosi syntymänsä jälkeen Edinburghin linnassa. Hänen kuolemansa jätti Jaakko IV:n jälleen lapsettomaksi. Aikuiseksi selviävä vallanperijä syntyi vasta vuonna 1512 ja hänestä tuli Jaakko V.

## Lähteet
* Peerage.comin profiili
* Alison Weir; Britain's Royal Family: *A Complete Genealogy*
Maitokalat

**Maitokalat** (Gonorynchiformes) on viuhkaeväisten kalojen lahko, joka käsittää noin 35 lajia neljässä heimossa. Joukossa on sekä meri-, murto- että makeanveden lajeja.

Tunnetuin laji on Indopasifisella merialueella elävä maitokala (*Chanos chanos*), joka muodostaa oman heimonsa. Maitokala voi kasvaa puolitoista metriä pitkäksi ja se on merkittävä ruokakala, jota myös kasvatetaan osissa Kaakkois-Aasiaa. Toinen samoilla merialueilla elävä laji on kuonokala (*Gonorynchus gonorynchus*). Korvakalojen heimo puolestaan käsittää 24 lajia Afrikan makeista vesistä.
Lahkon fossileja tunnetaan liitukaudelta alkaen.

## Lähteet
Rothesayn herttua James

**Rothesayn herttua James** voi tarkoittaa kahta nuorena kuollutta Skotlannin kruununprinssiä:

*James, Rothesayn herttua (1507–1508), kuningas Jaakko IV:n ja Margareeta Tudorin vanhin poika
*James, Rothesayn herttua (1540–1541), kuningas Jaakko V:n ja Maria Guisen vanhin poika
Thomas Grandi

**Thomas Grandi** (s. 27. joulukuuta 1972 Bolzano, Italia) on entinen kanadalainen alppihiihtäjä. Hän oli erikoistunut tekniikkalajeihin (suurpujotteluun ja pujotteluun).

Grandi aloitti kilpailemisen alppihiihdon maailmancupissa kaudella 1992–1993. Hän sijoittui ensimmäistä kertaa kymmenen parhaan joukkoon sijoituttuaan joulukuussa 1996 Alta Badian suurpujottelussa kymmenenneksi. Kaudella 1997–1998 Grandi sijoittui Park Cityssä suurpujottelun kolmannelle sijalle.

Grandi voitti joulukuussa 2004 kaksi suurpujotteluosakilpailua, Alta Badiassa ja Flachaussa. Palkintokorokesijoituksia hänellä on maailmancupissa yhteensä yhdeksän.

Vuoden 2002 talviolympialaisissa Grandi sijoittui suurpujottelussa 12. sijalle ja pujottelussa 16. sijalle. Hän osallistui myös vuoden 2006 talviolympialaisiin sijoittuen suurpujottelussa 10. sijalle ja pujottelussa 9. sijalle.

Grandi lopetti uransa maailmancup-tasolla keväällä 2007, mutta hän teki paluun maailmancupiin kaudelle 2008–2009. Hän kuitenkin lopetti uransa saman kauden jälkeen keväällä 2009. Grandin vaimo on hiihtäjä Sara Renner. Parilla on Aria-niminen tytär.

## Lähteet
* 

### Viitteet

## Aiheesta muualla
* Grandin ja Rennerin kotisivu
Soconusco

**Soconusco** (myös asteekkien kielellä **Xoconochco**) on  Meksikon etelärajalla sijaitseva Tyynenmeren ja Sierra Madre de Chiapasin vuoriston välinen kapea kaistale. Soconusco on Ciapasin osavaltion eteläosassa Ulapa- ja Suchiatejokien välissä. Soconuscon alue on tunnettu siitä, että sieltä on tehty varhaisia Mesoamerikan kulttuurin syntyä valaisevia löytöjä ajalta noin 1950 eaa. – 500 eaa. Soconuscon varhaisia intiaanikulttuureja kutsutaan yhteisnimellä Mokaya. Asteekkien aikana Soconusco tuotti ketsaalin sulkia ja kaakaota. Meksiko ja Guatemala kisitelivät alueesta 1800-luvulla, ennen kuin maat sopivat rajasta vuonna 1882. 

## Taajamia

Acacoyagua, Acapetahua, Cacahoatán, Escuintla, Escuintla, Frontera Hidalgo, Huehuetán, Huixtla, Mazatán, Mazatán, Metapa, Pueblo Nuevo Comaltitlán, Ciudad Hidalgo, Ciudad Hidalgo, Tapachula, Tuxtla Chico, Unión Juárez ja  Tuzantán.
Berliinin juutalaismuseo

**Berliinin juutalaismuseo** () on berliiniläinen museo, jossa esitellään saksanjuutalaisten 2&nbsp;000-vuotista historiaa. Se on kuuluisa erikoisesta arkkitehtuuristaan.

Berliinin ensimmäinen juutalaismuseo perustettiin Oranienburger Straßen varrelle vuonna 1933, mutta natsihallinto sulki sen vuonna 1938. Ajatus uudelleen perustamisesta syntyi vuonna 1971, ja neljä vuotta myöhemmin perustettiin kannattajayhdistys ajamaan uutta museota silloiseen Länsi-Berliiniin. Berliinin museo avasi juutalaisen osaston vuonna 1978. Vuonna 1999 Berliinin juutalaiselle museolle myönnettiin oikeudet toimia itsenäisenä laitoksena. Daniel Libeskindin suunnittelema rakennus valmistui vuonna 1999 ja avattiin virallisesti vuonna 2001.

Museon johtajana toimi vuosina 1997–2014 berliiniläissyntyinen professori W. Michael Blumenthal, joka toimi Jimmy Carterin presidenttikaudella Yhdysvaltain valtiovarainministerinä. Hänen jälkeensä johtajaksi valittiin judaistiikan professori Peter Schäfer.

## Kuvia

Tiedosto:Garten des Exils im Jüdischen Museum.jpg|Maastakarkotuksen puutarha
Tiedosto:Holocaustturm im Jüdischen Museum.jpg|Holokaustitorni ulkoa päin
Tiedosto:Void, the Jewish Museum, Berlin P7160061.JPG|Aukko museossa symboloi holokaustin aiheuttamaa aukkoa historiassa
Tiedosto:The Jewish Museum Windows P7160065.JPG|Museon ikkunoita
Tiedosto:Holocaustturm im Jüdischen Museum innenansicht.jpg|Sisäkuva holokaustitornista
Tiedosto:Stairs in the Jewish Museum, Berlin P7160059.JPG|Portaat, jotka eivät vie minnekään, synnyttävät mielikuvan sekaannuksesta
Tiedosto:A Missing Exhibit in the Jewish Museum P7160062.JPG|Puuttuva näytteille asetus symboloi holokaustin aiheuttamaa aukkoa kulttuurissa


## Lähteet

## Aiheesta muualla

* Museon verkkosivut
Alexander Stewart

**Alexander Stewart** voi olla...

* Alexander Stewart, 4. High Steward of Scotland, 1214–1283
* Sir Alexander Stewart of Darnley, k. 1374
* Sir Alexander Stewart of Darnley, k. 1404
* Alexander Stewart, Albanyn herttua, n. 1454–1485
* Alexander Stewart, Rossin herttua (1514—1515),
Annika Viilo

**Annika Viilo** (o.s. *Heino*, s. 12. marraskuuta 1965) on suomalainen suunnistaja ja moninkertainen MM-mitalisti.

Viilo osallistui MM-kilpailuihin ensimmäisen kerran Ranskan Gerardmerissä vuonna 1987, jolloin hän toi Suomen naisten viestijoukkueen maaliin neljäntenä. Ensimmäisen arvokisamitalinsa hän sai Ruotsissa Skövden MM-kisoissa vuonna 1989 suunnistettuaan kolmannen osuuden Suomen pronssia saaneessa viestijoukkueessa. Henkilökohtaisessa kilpailussa hän oli 11:s.

Yhdysvaltojen West Pointin MM-kilpailuissa vuonna 1993 Viilo saavutti hopeaa normaalimatkalla hävittyään vajaat kaksi minuuttia Marita Skogumille. Viestissä hän suunnisti kolmannen osuuden Suomen joukkueessa, joka sijoittui alun perin kolmanneksi, mutta nousi hopealle, kun toiseksi sijoittunut Norja hylättiin Torunn Fosslin jäätyä kiinni dopingista.

Viilo suunnisti ankkuriosuuden Saksan Detmoldin vuoden 1995 MM-kilpailuissa, joissa Suomen joukkue voitti viestin maailmanmestaruuden runsaan puolentoista minuutin erolla Ruotsiin. Normaalimatkalla hän sijoittui 43:nneksi.

Viilo päätti arvokisauransa vuoden 2001 Tampereen MM-kisojen pikamatkan 19. sijaan. Uransa jälkeen hän on toiminut liikunnan ja terveystiedon opettajana Tampereen Kansainvälisessä koulussa. Viilo on jatkanut kilpailemista myös senioriurheilijana. Vuosina 2011 ja 2012 hän oli yli 45-vuotiaiden naisten sarjoissa Suomen ranking-kärjessä.

Viilo on kilpaillut senioriurheilijana myös yleisurheilussa. Muun muassa 18.11.2017 Viilo juoksi N50-sarjan 3000 metrin halli-SE:n Ruotsin Örebrossa. Uusi SE-aika on 11.02,87.

## Lähteet
Crystle Stewart

**Crystle Danae Stewart** (s. 20. syyskuuta 1981) on yhdysvaltalainen missi. Hän voitti vuoden 2008 Miss USA:n tittelin voitettuaan aiemmin Miss Texas USA:n. 

Miss USA -voitto toi Stewartille paikan Miss Universum  2008 -kilpailussa, jossa hän sijoittui kymmenen parhaan joukkoon.
Hilary Cruz

**Hilary Carol Cruz** (s. 4. joulukuuta 1988) on yhdysvaltalainen missi. Hän voitti Miss Universe Organizationin järjestämän Miss Teen USA -kilpailun vuonna 2007. Kyseistä voittoa edelsi Miss Colorado Teen USA:n titteli samana vuonna.

Cruz on hankkinut kokemusta myös näyttelijänä.

## Aiheesta muualla
Puutarhatonttu

**Puutarhatonttu** tai pihatonttu on puutarhakoristeena käytettävä tonttua esittävä veistos. Tontut ovat yleensä 30–75&nbsp;cm:n korkuisia ja keraamisia tai muovisia. Puutarhatontut ovat alkujaan keskieurooppalainen, erityisesti saksalainen ilmiö.

Saksalainen taiteilija Ottmar Hörl on käyttänyt puutarhatonttuja aiheenaan. Yksi näyttelyä varten tehdyistä 700 tontusta herätti poliisit tutkimaan, rikkoiko se natsitervehdyksen kieltävää lakia, koska se oli kuvattu käsi ojossa. Hörlin mukaan kyse on ironian keinoin esitetystä kritiikistä. Syytettä ei kuitenkaan nostettu.

Tonttuja on käytetty politiikan välineenä 1870-luvulla Saksassa protestina Otto von Bismarckille. DDR:ssä ne olivat pikkuporvarillisen leimansa vuoksi alkuun kiellettyjä. Australian keskuspankin portaille Sydneyyn liimattiin 1.8.2000 noin 150 tonttua.

Ranskassa vaikuttaa "Puutarhatonttujen vapautusrintama" ("Front de Liberation des Nains de Jardins") -niminen liike, joka "vapauttaa" tonttuja eli varastelee niitä ihmisten pihoilta ja vie metsään.

Laivaonnettomuus Suezin kanavassa keväällä 2021 korona-aikana aiheutti Britanniassa huutavan tonttupulan. Ihmiset viihtyivät kotona ja kunnostivat puutarhojaan, mutta tonttuja ei tullut maahan tavalliseen tapaan.

## Historia
Ensimmäisinä tonttujen valmistajana pidetään Philipp Griebeliä ja August Heissneriä, jotka Gräfenrodan kylässä Thüringenissä Saksassa valmistivat niitä savesta. Niiden valmistaminen yleistyi vasta 1800-luvun loppupuolella. 

Griebel perusti oman tehtaansa vuonna 1874. Hänen jälkeläisensä jatkavat yhä perheyritystä, jossa tonttuja valmistetaan, mutta teollinen halpatuonti on vallannut suurimmat markkinat.    

August Heissnerin 1872 perustama tehdas Gräfenrodassa, Thüringenissä valmistaa myös edelleen puutarhatonttuja alkuperäisillä menetelmillä käsityönä.

Saksassa tonttuja arvellaan olevan 25 miljoonaa.

## Katso myös
* Gnoomi
* Kitsch

## Lähteet

## Aiheesta muualla

* Tonttujen valmistusta, kuvasarja
Fastback

**Fastback** on auton korimalli, joka muotoilultaan muistuttaa liftbackia. Ero on siinä, että fastback-mallisessa autossa katto laskee perään saakka muodostamatta kuitenkaan kulmaa takaikkunan kanssa.

Suomen kielessä fastbackista puhutaan usein **viistoperänä**. 

## Aiheesta muualla
Puutarhatonttujen vapautusrintama

**Puutarhatonttujen vapautusrintama** on Ranskassa vaikuttava liike, joka näpistelee perinteisiä keskieurooppalaisia pihakoristeita puutarhatonttuja ja vie niitä metsään. Varastetun tontun tilalle jätetään lappu, jossa lukee *Liberté, égalité, fraternité* (). Järjestö on perustettu 1996 Alençonissa Ornessa Ranskassa.

Samanlaista toimintaa on sittemmin harjoitettu muun muassa Yhdysvalloissa Alabaman Helena-nimisessä kaupungissa, missä asukkaat löysivät metsästä tonttuja. Suomessa löytyi keväällä 2009 autiotalosta 71 puutarhatonttua, joita poliisi epäilee puutarhatonttujen vapautusrintaman varastamiksi.

## Lähteet

## Aiheesta muualla
* Vapautusrintaman (FLNJ) kotisivut . 
* Front de Libération des Nains de Jardin de Bernin (FLNJB) . 
* Garden gnome sale, luettelo vapautusrintaman toimista .
Brigitte Lin

**Brigitte Lin Ching-hsia** (; s. 3. marraskuuta 1954) on taiwanilainen näyttelijä. Hän on esiintynyt 1970-luvun alusta saakka lukuisissa taiwanilaisissa ja hongkongilaisissa elokuvissa. 

Taipeissa syntynyt Lin voitti vuonna 1990 Golden Horsen.

## Aiheesta muualla
*
Raatikainen

**Raatikainen** on suomalainen sukunimi.

Tunnettuja suomalaisia Raatikaisia:

* Alma Raatikainen (1916–1978), kirjailija
* Annikki Raatikainen (1921–2001), lastenkodin johtaja ja kirjailija
* Antti Raatikainen (s. 1990), ampumahiihtäjä
* Arja Raatikainen (s. 1958), tanssija
* August Raatikainen (1874–1937), poliitikko (Maalaisliitto)
* August Raatikainen (1884–1952), poliitikko (Suomen Sosialistinen Työväenpuolue)
* Erkki Raatikainen (1930–2011), poliitikko (SDP), toimittaja
* Hannu Raatikainen (s. 1948), teatteriohjaaja ja muusikko
* Hjalmar Raatikainen (1892–1967), jääkärieverstiluutnantti
* Jaska Raatikainen (s. 1979), muusikko
* Jussi Raatikainen (1898–1978), poliitikko (SDP)
* Jyrki Raatikainen (s. 1964), muusikko
* Kaisa Raatikainen (1928–2007), poliitikko (SDP)
* Kari Raatikainen, lentopallovalmentaja
* Kimmo Raatikainen (1955–2008), tietojenkäsittelytieteen professori, Voitto Raatikaisen poika
* Markku Raatikainen (s. 1966), myynti/markkinointivastaava
* Mika Raatikainen (s. 1961), kansanedustaja (PS)
* Mikko Raatikainen (1932–1995), biologi, professori
* Panu Raatikainen (s. 1964), teoreettisen filosofian dosentti
* Sami Raatikainen, kitaristi
* Tapio Raatikainen (s. 1947), jalkapalloilija
* Tapio Raatikainen (s. 1953), jalkapalloilija ja pelaaja-agentti
* Tuomas Raatikainen (1895–1978), eversti ja tykistön asiantuntija
* Uuno Raatikainen (1900–1999), kansanedustaja (SDP)
* Vilho Raatikainen (1940–2017), selvänäkijä
* Voitto Raatikainen (1930–2012), urheilutoimittaja
* Väinö Raatikainen (1888–1958), toimittaja
Alfonso Losa

**Alfonso Losa** (s. 20. huhtikuuta 1971 Kiel, Schleswig-Holstein) on saksalainen näyttelijä ja laulaja. Hänet tunnetaan lähinnä Carlos Garcian roolista televisiosarjassa *[[Marienhof]]*.

Näyttelijäntöidensä ohessa Losa on julkaissut singlen "Too Late" (2001). 

## Aiheesta muualla
*
Ruth Watson

**Ruth Watson** (s. 1962) on yksi Uuden-Seelannin johtavista nykytaiteilijoista, jonka töitä on kuvattu ”älylliseksi seikkailuksi”. Watson syntyi Christchurchissa, mutta asuu nykyään Aucklandissa. Aikaisemmin hän on asunut Berliinissä ja Sydneyssä.

Hän suoritti Bachelor of Fine Arts -tutkinnon Canteburyn yliopistossa, järjesti ensimmäisen näyttelynsä Wellingtonissa vuonna 1987. Watson sai Olivia Spencer Bower -palkinnon vuonna 1992.

## Lähteet

## Aiheesta muualla
*Rutt Watson: Around the World (in 15 minutes) 
*Ruth Watson: A Southern Compass, 2003  
*Ruth Watson: The Developing World  
*Asialink, University of Melbourne: Tietoa Ruth Watsonin näyttelyistä
Andreja Mali

**Andreja Mali** (s. 17. marraskuuta 1977 Ljubljana) on entinen slovenialainen ampumahiihtäjä ja maastohiihtäjä.

## Maastohiihto
Mali aloitti urheilemisen maastohiihdossa ja osallistui ensimmäiseen maailmancup-kisaansa joulukuussa 1995 Davosissa. Parhaimmillaan hän on yltänyt henkilökohtaisesti arvokilpailuissa seitsemänneksi Salt Lake Cityn olympialaisten 2002 sprintissä. Lisäksi hän oli viestissä yhdeksäs. MM-kilpailuissa hänen paras sijoitus on niin ikään sprintissä hiihdetty kahdeskymmenes sija Val di Fiemmessä 2003. Maailmancupissa hän on ollut palkintosijalla kolme kertaa; kaikki ovat tulleet sprinttikisoista. Hän on sijoittunut lisäksi sprintticupissa yhdeksänneksi kaudella 1998–1999.

## Ampumahiihto
Ampumahiihdossa Mali osallistui ensimmäisen kerran maailmancupiin Hochfilzenissä 2001 ja arvokisoihin Hanti-Mansijskin MM-kilpailuissa 2003. Hän hiihti Ruhpoldingin MM-kilpailuissa 2012 avausosuuden Slovenian sekaviestijoukkueessa, joka sai hopeaa. Seuraavana vuonna Slovenia oli viides. Lisäksi hän on yltänyt viisi kertaa kymmenen parhaan joukkoon arvokisojen naisten viestissä: vuosien 2004, 2005 ja 2007 MM-kilpailuissa sekä olympialaisissa Torinossa 2006 ja Vancouverissa 2010. Paras sijoitus näistä tuli Anterselvassa 2007, jossa joukkue oli neljäs. Henkilökohtaisesti paras on pikakilpailun kahdeksas sija Kontiolahdella 2015. Normaalimatkalla hän oli neljästoista Oberhofissa 2004. Maailmancupissa hänen toistaiseksi paras sijoituksensa on neljäs tila yhteislähdössä Anterselvassa kaudella 2002–2003.

Mali lopetti uransa joulukuussa 2016.

## Maastohiihdon palkintosijat maailmancupissa
* Sprintti (v)
** Kausi 1998–1999: Milano toinen, Garmisch-Partenkirchen kolmas, Kitzbühel toinen

## Lähteet
* 
* 
### Viitteet
Auguste Belloc

**Auguste Belloc** (1800 Montrabe – 1867 Pariisi) oli ranskalainen valokuvauksen kehittäjä ja valokuvaaja, joka oli tunnettu eroottisista töistään.

Belloc syntyi vuonna 1800. Hän kävi Pariisissa Lycee Louis-le-Grand -koulua. Hänen myöhemmästä opiskelustaan ei ole tietoa. Koulussa hänen koulutoverinaan oli Humbert de Molard joka oli myös valokuvauksen edelläkävijä. He olivat Bellocin hyviä ystäviä vielä kouluaikojen jälkeenkin, mikä johtui yhteisestä kiinnostuksesta valokuvaukseen. He olivat molemmat myös myöhemmin *Société Française de Photographie* -seuran perustajajäseniä.

Bellocin varhaiset työt olivat miniatyyrejä ja akvarelleja, mutta hän siirtyi pian valokuvaukseen. Vuonna 1845 Belloc kiinnostui prosessista, jossa käytettiin kollodiumia märkälevyillä. Hän oli kiinnostunut tekniikan mahdollistamista yksityiskohtaisista valokuvista. Hänen tutkimuksensa oli rinnakkaista englantilaisen Frederick Scott Archerin kanssa. Kun Archer julkaisi menetelmän vuonna 1851, Belloc nimesi sen Archerin mukaan ().

Belloc oli vuoteen 1851 mennessä perustanut oman studion Pariisiin Boulevard Montmartrelle. Hän kuvasi siellä muoto- ja alastonkuvia sekä antoi oppitunteja märkälevytekniikasta ja dagerrotypiasta. Hän osallistui töillän myös vuonna 1851 järjestettyyn Lontoon maailmannäyttelyyn Kristallipalatsissa.

Belloc teki yhteistyötä taidemaalari ja valokuvaaja Alexandra Clauselin kanssa joka oli kehittänyt lakkaa ölijymaalauksia varten. He paransivat yhdessä vuonna 1851 vahapäälystystekniikkaa jolla päällystettiin suolapaperikuvia jotta niihin saataisiin kiiltoa.

Vuonna 1853 Belloc julkaisi omakustannekirjan *Traité théorique et pratique de la photographie sur collodion : suivi d'éléments de chimie et d'optique appliqués à cet art* (käännetty englanniksi: *A Theoretical and Practical Treatise on Collo- dion-Process Photography*). Hän muutti studionsa vuonna 1854 Rue de Lancry -kadulle ja kehitti siellä valokuvien painotekniikkaa.

## Lähteet

## Aiheesta muualla

* 
* 
* 
*
Steve Miller (taiteilija)

**Steve Miller** (s. 1951 Buffalo, New York) on yhdysvaltalainen taidemaalari ja kuvataiteilija. Miller valmistui Vermontin yliopistosta vuonna 1970, Skowhegan School of Painting and Sculpturesta vuonna 1973 ja sai Bachelor of Arts -arvon Middlebury Collegesta samana vuonna.

Miller piti ensimmäisen näyttelynsä Albright-Knox Galleryssä Buffalossa vuonna 1974 on sen jälkeen järjestänyt näyttelyitä tasaiseen tahtiin. Hänen töitään on ollut näytteillä muun muassa Pariisissa, New Yorkissa, Münchenissä, Miamissa ja Washingtonissa.

Miller tekee abstraktia käsitteellistä taidetta ja on erikoistunut arkkitehtuuriin, rakennuksiin ja astelmiin. Hän asuu New Yorkissa.

## Lähteet

## Aiheesta muualla
*Steve Millerin kotisivu 
*Ask ART: Steve Miller
Abdourahman Waberi

**Abdourahman A. Waberi** (s. 20. heinäkuuta 1965 Djibouti, Ranskan Somalimaa) on pääasiassa Ranskassa asuva kirjailija, esseisti ja runoilija.

Abdourahman Waberi on kansallisuudeltaan somali. Hän muutti vuonna 1985 Ranskaan opiskelemaan englanninkielistä kirjallisuutta ja teki väitöskirjansa somalialaisesta kirjailija Nuruddin Farahista. Waberi on kirjoittanut kirjallisuusarvosteluja Le Monde Diplomatique -lehdelle. Hän on ollut jäsenenä saksalaisen Lettre Ulysses Award -palkinnon tuomaristossa vuosina 2003 ja 2004. Hänen teoksiaan ovat julkaisseet kustannusyhtiöt Editions Le Serpent à plumes, Gallimard ja JC Lattès. 

Lisäksi Waberi on toiminut englannin kielen opettajana Caenissa, jossa hän on asunut pääasiallisesti vuodesta 1985 lähtien. Hän on saanut useita palkintoja, kuten Stefan-Georg-Preisin vuonna 2006 ja Grand Prix Littéraire de l’Afrique noiren vuonna 1996. Vuonna 1998 Waberi palkittiin Prix biennal Mandat pour la libertéllä, jonka myöntää Ranskan Pen-klubi. Ranskalainen kirjallisuuslehti Lire valitsi hänet 2005 yhdeksi ”50:stä tulevaisuuden kirjailijasta”.

Talvikauden 2006–2007 Waberi asui Berliinissä DAAD:n vieraana. Hän on parhaillaan Donald and Susan Newhouse Center Humanities -stipendiaattina Wellesley Collegessa Yhdysvalloissa. Hänen teoksiaan on käännetty yli kymmenelle kielelle. Vuonna 2007 Waberi osallistui Stock Exchange of Visions -hankkeeseen. 

## Teokset
* *Le Pays Sans Ombre*, Serpent à plumes, Paris, 1994, 
* *Balbala*, Serpent à plumes, Paris 1998, 
* *Cahier nomade*, Serpent à plumes, Paris, 1999 
* *L'oeil nomade*, L'Harmattan, Paris 1997, 
* *Les Nomades, mes frères vont boire à, la Grande Ourse* Hachette Education, Paris 2000,  
* *Rift, routes, rails*, Gallimard, Paris 2001, 
* *Transit*, Gallimard, Paris 2003, 
* *Moisson de crânes*, Serpent à plumes, Paris 2004 
* *Aux Etats Unis d'Afrique*, JC Lattès, Paris 2006 

## Lähteet

## Aiheesta muualla
* Official site   
* Lyhyt elämäkerta  
* Stock Exchange Of Visions: Visions of Waberi Abdourahman (Videohaastattelu)  
* A. Waberi
Jack LaLanne

**Francois Henri** "**Jack**" **LaLanne** (26. syyskuuta 1914 – 23. tammikuuta 2011 Morro Bay, Kalifornia) oli yhdysvaltalainen liikunnan ja terveellisen elämän puolestapuhuja. Hän ylsi itse huomattaviin saavutuksiin muun muassa uimarina. Lisäksi hän oli asiantuntijana televisiossa juontaen vuosina 1951–1985 omaa *The Jack LaLanne Show’taan*.

LaLanne esiintyi elokuvissa ja vieraili muun muassa *[[Simpsonit|Simpsoneissa]]*. Hän sai vuonna 2002 tähden Hollywood Walk of Famelle. Hän kuoli kotonaan Kaliforniassa tammikuussa 2011.

## Lähteet

## Aiheesta muualla

*
Issat

**Issat** (somaliksi: ciise) ovat somaliheimo, joka asuu Djiboutissa. Issat ovat ainoa somaliheimo, jonka pääosa asuu Somalian ulkopuolella. Issoja asuu myös Awdalin alueella Pohjois-Somaliassa ja Shinilessä Somalian itsehallintoalueella Etiopiassa. He puhuvat somalia.

## Historia
Klaanin perinteinen johtaja on kuningas **ugaas**. Hänet on kruunattu Zeilan kaupungissa Pohjois-Somalian alueella. Kuninkaalla ei ole pysyvää hovia, vaan hän matkustaa klaaninsa alueella niin Etiopiassa kuin Djiboutissakin. Issat hallitsevat Djiboutin poliittista elämää. Djiboutin molemmat tähänastiset presidentit ovat olleet issoja.

## Tunnettuja klaanin jäseniä
*Hassan Gouled Aptidon 1916–2006, Djiboutin ensimmäinen presidentti 1977–1999 
*Ismail Omar Guelleh, Djiboutin nykyinen presidentti
*Abdourahman Waberi, kirjailija
*Aden Robleh Awaleh, Kansallisdemokraattisen puolueen (PND) puheenjohtaja 

## Lähteet
Mohamed Sayyed Tantawi

**Mohammed Sayyed Tantawi** (; 28. lokakuuta 1928 – 10. maaliskuuta 2010) oli sunnimuslimeihin kuulunut egyptiläinen uskonnollinen auktoriteetti. Hän oli Al-Azharin moskeijan suurimaami, joka samalla toimi Al-Azharin yliopiston johdossa. Vuonna 1986 Tantawi sai nimityksen Egyptin suurmuftiksi. Hän tuomitsi julkisuudessa itsemurhaterrorismin, joka on aiheuttanut länsimaisen islamkuvan muuttumisen kielteisemmäksi. Hän myös korosti, että naisen sukupuolielinten silpominen ei ole islamiin kuuluva tapa.
Hyperalgesia

**Hyperalgesia ** on kivunarkuutta ja herkistynyttä kivuntuntoa. Se voi olla seurausta kipureseptoreita sisältävään kudokseen tai ääreishermostoon kohdistuvasta vauriosta. Hyperalgesia jaetaan ensisijaiseen ja toissijaiseen tyyppiin. Ensisijainen hyperalgesia ilmenee suoraan vahingoittuneessa kudoksessa ja toissijainen hyperalgesia vahingoittuneen kudosalueen ympärillä sijaitsevalla vahingoittumattomalla alueella.

## Lähteet

## Aiheesta muualla
*
Sweden Rock Festival

**Sweden Rock Festival** on vuosittainen Norjessa, Sölvesborgissa järjestettävä rock- ja metallimusiikkiin keskittyvä festivaali. Se on järjestetty vuodesta 1992 ja nykyisessä muodossaan vuodesta 1999.

Ensimmäisenä vuonnaan festivaali oli nimeltään *Sommarfestivalen* ja se järjestettiin Olofströmin kunnassa. Seuraavan viiden vuoden ajan festivaali järjestettiin Karlshamnissa nimellä *Karlshamn Rock festival*. Vuonna 1998 festivaali siirtyi nykyiselle paikalleen Sölvesborgiin. Vuodesta 2007 eteenpäin festivaali on kestänyt neljä päivää, joiden aikana on esiintynyt noin 70 yhtyettä. Esiintymässä on lähinnä hardrock- ja heavymetal-yhtyeitä menneiltä vuosikymmeniltä. 

Festivaaleilla on  esiintynyt useita tunnettuja rockyhtyeitä ja -artisteja, kuten Aerosmith, Judas Priest, Mötley Crüe, Dio, Bruce Dickinson, Yngwie Malmsteen, Twisted Sister, Europe, Deep Purple, Accept, Motörhead,  Lynyrd Skynyrd, Scorpions, Porcupine Tree, Alice Cooper, Testament, Uriah Heep ja W.A.S.P..

Vuosina 2020 ja 2021 festivaalia ei voitu järjestää koronapandemian vuoksi.
## Lähteet

## Aiheesta muualla
* Swedenrock Festival -liput Suomesta   
* https://www.elmu.fi/swedenrock
Cyril Dessel

**Cyril Dessel** (s. 29. marraskuuta 1974 Rive-de-Gier, Ranska) on ranskalainen maantiepyöräilijä, joka kilpaili ammattilaisena vuosina 2000–2011. 

Dessel aloitti ammattilaisuransa Jean Delatour -tallissa vuonna 2000, jolloin hän voitti Grand Prix Ostenfenster -kilpailun. Kaudet 2003–2004 hän edusti Phonak Hearing Systems -joukkuetta ja vuosina 2005–2011 Ag2r-tallia.

Dessel sijoittui vuoden 2006 Ranskan ympäriajon kymmenennellä etapilla toiseksi irtiottokumppaninsa Juan Miguel Mercadon jälkeen saaden sekä kokonaiskilpailun johtajan maillot jaune- että mäkikilpailun johtajan maillot à pois -paidan haltuunsa yhden etapin ajaksi. Hän sijoittui kokonaiskilpailussa lopulta kuudenneksi sen jälkeen kun Floyd Landis oli hylätty doping-käryn vuoksi. Samana vuonna Dessel voitti lisäksi Välimeren ajon kokonaiskilpailun ja neljännen etapin sekä Tour de l'Ain -kilpailun kokonais- ja pistekilpailun sekä ensimmäisen etapin. 

Vuonna 2008 Dessel voitti Dunkerquen neljän päivän ajon viidennen ja Katalonian ympäriajon toisen osuuden. Dauphiné Libéréssä hän voitti neljännen etapin ja sijoittui kokonaiskilpailussa kuudenneksi. Ranskan ympäriajossa hän sijoittui Pyreneillä ajetulla yhdeksännellä etapilla kolmanneksi ja voitti Alpeilla ajetun 16. etapin oltuaan loppukirissä paras neljän miehen kärkiryhmästä. 

## Lähteet
*Cyril Dessel trap-friis.dk-tietokannassa 
*Cyril Dessel cyclingarchives.com-tietokannassa 
### Viitteet

## Aiheesta muualla
*Fanisivu
Jubba Airways

**Jubba Airways**  on somalialainen lentoyhtiö. Se on perustettu vuonna 1998 ja sen pääkonttorit sijaitsevat Dubaissa ja Mogadishussa. Yhtiö perustettiin Calgaryssa.

Jubba Airways lentää Arabiemiirikuntiin, Djiboutiin, Saudi-Arabiaan ja Somaliaan.

## Laivasto
Heinäkuussa 2016:

* 1 Airbus A320-200
* 2 Boeing 737-200Adv
* 1 Boeing 737-400

## Lähteet

## Aiheesta muualla
*Jubba Airwaysin internetsivut
CentOS

**CentOS** (lyhenne sanoista **C**ommunity **Ent**erprise **O**perating **S**ystem) on vapaa ja avoin Linux-jakelu.

CentOS Linux oli alun perin Red Hatin kaupalliseen Red Hat Enterprise Linux (RHEL) -käyttöjärjestelmän perustuva jakelupaketti, joka pyrkii toiminnalliseen yhteensopivuuteen sen kanssa.
CentOS oli itsenäinen jakelu, kunnes Red Hat osti sen 2014. 
Joulukuussa 2020 projekti ilmoitti että RHEL 8:n klooniksi kehitetyn CentOS Linux 8:n päivitykset loppuvat vuoden 2021 lopussa.

CentOS Stream on syyskuussa 2019 esitelty versio, joka on "ylävirtaan" RHEL-jakelusta.

Red Hatin ilmoitettua CentOS Streamin korvaavan CentOS:n ja sen roolin muuttumisesta on perustettu vaihtoehtoisia klooneja CentOS:lle kuten Rocky Linux ja AlmaLinux (ennen Lenix).
RHEL on aikaisemmin käyttänyt Fedora-jakelua ylävirtana. Jatkossa sekä RHEL- että Rocky Linux hakevat päivityksiä CentOS Streamistä, jolloin CentOS Streamiin tehdyt päivitykset päätyvät useammille käyttäjille.

## Yleiskatsaus
Rocky McGaugh ja Gregory Kurtzer perustivat CentOS:n vuonna 2004.
Sen tarkoituksena oli tarjota yritystason käyttöjärjestelmästä maksuton versio.

Red Hat julkaisee Red Hat Enterprise Linuxin lähdekoodin GNU GPL -lisenssillä, mutta binääriversiot ovat maksullisia. CentOS-projektin kehittäjät kääntävät RHEL:n lähde-RPM-paketeista maksuttoman uudelleenjakelun. Red Hatin logo ei kuitenkaan saa näkyä uudelleenjakelussa, eikä siinä saa viitata Red Hatiin tavaramerkillisistä syistä. Näin vältetään sekaannukset kaupallisen RHEL:n ja maksuttoman CentOS:n välillä. Red Hatiin viitataankin nimellä PNAELV (Prominent North American Enterprise Linux Vendor).

Red Hat on osallisena CentOS:n kehittämisessä.  

CentOS käyttää RPM-paketinhallintaa, jonka pääasiallisena paketinhallintaohjelmana on komentorivikäyttöinen yum. Graafisessa tilassa paketinhallintaohjelmana voidaan käyttää Red Hatin kehittämää up2date-ohjelmaa. Virallisten RPM-pakettien lisäksi on myös mahdollista käyttää Red Hatin tekemiä RPM-paketteja, sillä CentOS on täysin binääriyhteensopiva Red Hat Enterprise Linuxin kanssa. Paketit eroavat lähinnä kuvitusten, kuten logojen osalta.

## Versiot
Aiemman CentOSin sijaan jatkossa julkaisut ovat CentOS Streamin versioita ja julkaisutapa on muuttunut.
CentOS perustui Red Hat Enterprise Linuxiin ja oli siitä "alavirtaan". CentOS Streamin versioista tulee Red Hat Enterprise Linux -versioita, ja on "ylävirtaan". Ylävirrassa olevassa jakelussa tehdyt muutokset päätyvät alavirtaan viiveellä testauksen jälkeen. Fedora Linux on ylävirrassa CentOS Streamiin nähden.

### CentOS

### CentOS Stream

### Vanhat versiot
CentOS:a pyritään kehittämään samaan tahtiin kuin Red Hat Enterprise Linuxia. Versionumeroinnin osalta ne ovat hyvin samanlaisia.

## Lähteet

## Aiheesta muualla

* CentOS:n verkkosivut
Grand Palais

**Grand Palais** on suuri lasista rakennettu näyttelyhalli, joka rakennettiin vuoden 1900 Pariisin maailmannäyttelyyn.

Rakennus oli suljettuna 12 vuotta laajojen entistämistöiden vuoksi yhden katon lasipaneeleista pudottua vuonna 1993. Grand Palais avattiin uudelleen lauantaina 24. syyskuuta 2005.

## Katso myös
* Petit Palais

## Aiheesta muualla

* Grand Palais – virallinen sivu 
* Grand Palais – valokuvia vuodesta 1900 alkaen.
Stadskanaal

**Stadskanaal** on kunta ja kaupunki Alankomaissa Groningenin provinssissa. Asukkaita kunnassa on 33&nbsp;774 (1.2.2008) ja väestötiheys on 287/km². Kunnan pinta-ala on 119,96 neliökilometriä, josta vettä on 2,11 km². Kunnan keskustaajama on samanniminen kuin kuntakin. Asukkaita keskustaajamassa on noin 20&nbsp;000.

## Asutuskeskukset

Alteveer, Barlage, Blekslage, Braamberg, Ceresdorp, Höchte, Holte, Horsten, Kopstukken, Mussel, Musselkanaal, Onstwedde, Oomsberg, Smeerling, Stadskanaal, Sterenborg, Tange, Ter Maarsch, Ter Wupping, Veenhuizen, Vledderhuizen, Vledderveen, Vosseberg, Wessinghuizen.

## Kuuluisia asukkaita

*Cornelis Dopper, säveltäjä, kapellimestari ja opettaja
*Frank van Etten, laulaja
*Izaäk Reijnders, kenraali
*Simon van Wattum, journalisti ja kirjailija
*Henk Wijngaard, laulaja

## Aiheesta muualla

* Virallinen kotisivu
Lady in Black

**”Lady in Black”** on brittiläisen rockyhtye Uriah Heepin kappale, joka julkaistiin vuonna 1971 *[[Salisbury (albumi)|Salisbury]]*-albumilla sekä erikseen singlenä. Kappale koostuu ainoastaan kahdesta soinnusta ja kertoo tarinan mustiin pukeutuneen naisen kohtaamisesta.

Kappaleen on säveltänyt ja sanoittanut kosketinsoittaja-kitaristi Ken Hensley, joka myös laulaa kappaleen. Hensley sai inspiraation kappaleeseen nähtyään ikkunasta mustiin pukeutuneen naispuolisen henkilön:
*En koskaan tavannut naista, en koskaan saanut tietää kuka hän oli, mutta hän auttoi luomaan laulun.*

”Lady in Black” oli hitti muutamissa Euroopan maissa jo vuonna 1971 (Suomessa 1972). Vuonna 1977 kappale julkaistiin uudelleen, jolloin se nousi suuren suosioon Keski-Euroopassa. Esimerkiksi Saksan liittotasavallassa kappale oli sijalla viisi. Sen ansiosta yhtye saavutti maassa Golden Lion -palkinnon.

Singlen b-puolena oli vuosien 1971 ja 1977 julkaisuissa kappale ”Simon the Bullet Freak”, joka ei sisältynyt alkuperäiselle *Salisbury*-albumille. Vuoden 1981 julkaisussa b-puolena oli toinen klassikko ”Easy Livin'”.

Yksinkertaisen tarinansa vuoksi ”Lady in Blackiä” on käytetty jopa englannin kielen opetukseen Euroopan maissa.

## Muita versioita
Kappaleesta on tehty useita cover-versioita. Suomalaisen käännöskappaleen ”Nainen tummissa” esitti ensimmäisenä Lemon-yhtye vuonna 1972. Suomenkielisen tekstin teki Vexi Salmi. Vuonna 1987 lastenmusiikkia esittänyt yhtye Jam Jam esitti kappaleesta käännösversion nimeltä ”Kummajainen”. 

Vuonna 2006 saksalainen Gregorian julkaisi oman kuorosovitetun versionsa. Lisäksi espanjalainen folk metal -yhtye Mägo de Oz on tehnyt kappaleesta käännösversion nimeltä ”Dama Negra” ja romanialainen yhtye Iris on levyttänyt kappaleen nimellä ”Doamna in negru”. Myös suomalainen folk metal -yhtye Ensiferum on tehnyt coverin kappaleesta.

## Kappaleet
**A-puoli**
#
**B-puoli**
#

Myös ”Bird of Prey” on ollut tiettyjen maiden painosten b-puolena.

## Muut kannet

kuva:Uriahheep-ladyinblack3.jpg|Ranskan-painos
kuva:Uriahheep-ladyinblack4.jpg|Italian-painos
kuva:Uriahheep-ladyinblack5.jpg|Turkin-painos
kuva:Uriahheep-ladyinblack2.jpg|Vuosien 1974 ja 1977 uusintapainos


## Lähteet
The CBS Radio Mystery Theater

**The CBS Radio Mystery Theater** (**CBSRMT**, vaihtoehtoisesti pelkkä **Mystery Theater**) oli vuosina 1974–1982 lähetetty radiokuunnelmasarja, jonka kunnianhimoisena pyrkimyksenä oli esittää radion kultakauden (–1962) tyyppistä ohjelmistoa. Sarjan luoja oli Himan Brown, joka tunnettiin muun muassa Inner Sanctumin ja monien muiden jo 1930-luvulla esitettyjen radiosarjojen tuottajana. Sarjan ensimmäinen jakso lähetettiin 6. tammikuuta 1974 ja viimeinen 31. joulukuuta 1982. Sarjaa lähettiin CBS:n radioverkkoon kuuluvien asemien kautta.

Sarjaa lähetettiin päivittäin ja yksittäinen jakso oli kestoltaan 60 minuuttia, mukaan lukien uutiset ja mainokset. Tyypillinen lähetysviikko koostui 3–4 uudesta jaksosta, loppujen ollessa uusintoja. Kaikkiaan jaksojen ensiesityksiä oli 1399 ja lähetyksiä 2969.

Sarjan isäntänä toimi helmikuuhun 1982 asti näyttelijä E. G. Marshall, jonka jälkeen tehtävä siirtyi Tammy Grimesille.

Alkuperäiskäsikirjoitusten lisäksi sarja sisälsi useiden klassisten tarinoiden dramatisointeja. Kirjailijanimistä mainittakoon muun muassa Edgar Allan Poe, O. Henry, Mark Twain, Ambrose Bierce ja Charles Dickens.

## Näyttelijät

Sarjassa esiintyi useita sekä valkokankaalta, että radiosta tunnettuja näyttelijöitä. Tunnetuimpiin vakionäyttelijöihin kuuluivat Fred Gwynne, Mercedes McCambridge, Norman Rose, Joan Hackett, Morgan Fairchild, Mason Adams, Keir Dullea, John Lithgow, Tony Roberts ja Howard Da Silva. Vierailevista näyttelijöistä mainittakoon Casey Kasem, Margaret Hamilton, Paul Hecht, Kim Hunter, Agnes Moorehead, Jerry Orbach, Theo Bikel, Marian Seldes, Jerry Stiller, Roy Thinnes, Mandy Patinkin ja 12-vuotias Sarah Jessica Parker.

## Palkinnot

Vuonna 1975 CBSRMT voitti arvostetun Peabody-palkinnon. Vuonna 1979 tuottaja Himan Brown sai San Francisco State Universityn myöntämän Broadcast Preceptor Awardin. Vuonna 1990 CBSRMT pääsi Radio Hall of Fameen.

## Kirjat

1978 julkaistiin kirja, johon oli sovitettu kolme sarjan alkuperäiskäsikirjoitusta novellimuotoon.

Sam Dannin kirjoittama jakso *Children of Death* toimi pohjana saman kirjailijan vuonna 1979 julkaistulle romaanille *The Third Body*. Myös jakso *Goodbye Carl Erich* julkaistiin romaanina 1985.

Vuonna 1999 McFarland & Company, Inc julkaisi Gordon Paytonin ja Martin Grams Jr.:n kirjan *The CBS Radio Mystery Theater*, joka sisälsi sarjan historiikin ja jakso-oppaan.

2006 Stahl Consolidated Manufacturing Corporation julkaisi kirjan *The CBS Radio Mystery Theater as an Educational Degree*, joka käsitteli sarjan käyttöä opetuksen apuvälineenä.

## Lähteet

## Aiheesta muualla
*CBSRMT:n jaksoja kuunneltavissa/ladattavissa Internet Archivessa
*CBSRMT Forum
*Jason Carr's CBSRMT Database 
*Dick Judgen CBSRMT jaksoluettelo
*Himan Brown's Audio Theater
Tim Russert

**Timothy John Russert Jr.** (7. toukokuuta 1950 – 13. kesäkuuta 2008) oli yhdysvaltalainen toimittaja, joka juonsi NBC-televisiokanavan ajankohtaisohjelmaa ''Meet the Press'' sekä CNBC/MSNBC-kanavan viikonloppuohjelmaa *Tim Russert*. Hän myös toimi yhtenä juontajana NBC:n Yhdysvaltain presidentinvaalien tulosseurantailloissa.

Russertin juontamaa *Meet the Press* -ohjelmaa lähetettiin myös CNBC Europe -kanavalla, joka on katseltavissa useimmissa suomalaisissa kaapelitalouksissa.

Russert kuoli kesäkuussa 2008 sydänkohtaukseen.
Robert Fernier

**Robert Fernier** (26. heinäkuuta 1895 – 27. toukokuuta 1977) oli ranskalainen taidemaalari ja Ornansin Musée Courbet'n perustaja.

Fernier oli myös kunnialegioonan upseeri.

Merkittäviä teoksia:
* *L'Enterrement d'hiver dans le Haut-Doubs* (1927)
* *La Nativité*, (1927)
* *L'Adoration des bergers*, en 1928
* *Les Skieurs* (1931)
* *La Foire de Pontarlier* (1932)
* *La Bénédiction de la charrue*
* *La Bénédiction des campènes* (1937)

## Lähteet
* Musée Courbet 
* Week-end Courbet à Ornans, Le Monde 

## Aiheesta muualla
* Association Robert Fernier 
* Robert Fernier sur art-comtois.com
Louise Abbéma

**Louise Abbéma** (30. lokakuuta 1853 Etampes Ranska – 1927 Pariisi) oli ranskalainen taidemaalari ja kuvanveistäjä. Hän teki sisustusmaalauksia useisiin rakennuksiin.

Abbéma aloitti maalaamisen jo teini-ikäisenä, ja hänen opettajiaan olivat ajan maineikkaat nimet, kuten Charles Joshua Chaplin, Jean-Jacques Henner ja Carolus-Duran. Hän sai huomiota työnsä ansiosta ensimmäisen kerran 17-vuotiaana, jolloin hän maalasi muotokuvan Sarah Bernhardtista, elinikäisestä ystävästään ja kuten monet uskovat, rakastetustaan.

Hän maalasi muotokuvia muistakin ajan merkkihenkilöistä ja maalasi myös paneeleja ja muraaleja Pariisin kaupungintaloon, joka on nykyisin Pariisin ooppera, moniin teattereihin, kuten "Theatre Sarah Bernhardt", ja kuvernöörin palatsiin Dakariin Senegaliin. 

Hän piti säännöllisesti näyttelyjä Pariisin salongissa, jossa hän 1881 sai paneeleista kunnianmaininnan. Abbéma oli niitä naistaiteilijoita, joiden töitä oli näytteillä Naisten talossa Chicagon maailmannäyttelyssä 1893. Näyttelyssä oli esillä myös Abbéman veistämä Sarah Bernhardtin rintakuva.

Abbéma erikoistui öljyvärein maalattuihin muotokuviin ja akvarelleihin, ja monissa hän töissään oli vaikutteita kiinalaisilta ja japanilaisilta taiteilijoilta, samoin aikalaistaiteilijoilta, kuten Édouard Manet. Hän maalasi teoksiinsa usein kukkia. Hänen parhainaan pidetään maalauksia *Vuodenajat*, Huhtikuun aamu, *Kukkien keskellä*, *Talvi* ja Brasilian keisari Don Pedron, Ferdinand de Lesseps'n ja Charles Garnierin muotokuvia. 

Abbéma oli myös taitava graafikko, kuvanveistäjä ja muotoilija, ja hän myös kirjoitti. Hän avusti säännöllisesti taidelehtiä *[[Gazette des Beaux-Arts]]* ja *L’Art*.

Abbémalle myönnettiin monia kunnianosoituksia, kuten Ranskan kolmannen tasavallan virallinen taiteilija. Hän sai pronssimitalin vuoden 1900 maailmannäyttelyssä, ja 1906 hänet kutsuttiin Kunnialegioonan jäseneksi.

Hänen työnsä ovat nousseet uudelleen suosioon 1900-luvun lopulla, kun viime vuosisatojen naistaiteilijat ovat alkaneet saada kriitikoiden ja taidehistorioitsijoiden huomiota.

## Valikoituja teoksia

File:Louise Abbéma - A Game of Croquet.jpg|*Kroketinpelaajat*(1872)
File:ABBEMA Renee Delmas de Pont-Jest - 1875.jpg|*Renée Delmas de Pont-Jest* (1875)
File:Louise Abbéma, Autoportrait à l'âge de dix-huit ans, 1876.jpeg|*Omakuva 23-vuotiaana* (1876)
File:Louise Abbéma.jpg|*Huhtikuun iilta, Place de la Concorde, Pariisi* (1894)
File:L. Abbéma Au Piano.jpg|*Pianon ääressä* (ehkä 1880)
File:L. Abbema Flora.jpg|*Flora* (1913)
File:Louise Abbéma (1853-1927). Sarah Bernhardt.jpg|Sarah Bernhardt


## Lähteet

## Aiheesta muualla

* Laaja sivusto, jolla useita Abbéman teoksia 
* Artcyclopedia 
* Lyhyt elämäkerta, Tallulahs.com  
* Lyhyt elämäkerta Nelepets.com
Palmanova

**Palmanova** on kaupunki Pohjois-Italiassa, Friuli-Venezia Giulian alueella Udinen maakunnassa. Se sijaitsee lähellä Slovenian rajaa. Kaupungin väkiluku on runsaat 5&nbsp;000. 

Palmanova on tunnettu ympyräasemakaavastaan, ja yhdessä Haminan kanssa se on yksi harvoista ympyräkaavaisista kaupungeista. Disney-käsikirjoittaja Rodolfo Cimino oli syntynyt Palmanovassa.

## Lähteet

## Aiheesta muualla
Cross River

**Cross River** on yksi Nigerian 36 osavaltiosta. Se sijaitsee maan kaakkoisosassa, Kamerunin vastaisella rajalla. Sen pinta-ala on 20&nbsp;156 neliökilometriä. Vuonna 2006 Cross Riverissa oli 2&nbsp;889&nbsp;000 asukasta. Tärkeimmät kielet ovat ejagham ja efik. Etnisten ryhmien välillä on ollut jännitteitä. 

Cross Riverin pääkaupunki on Calabar.

Cross Riverin tärkein elinkeino on maatalous. Myös kalastusta harjoitetaan.

## Lähteet

## Aiheesta muualla

* Osavaltion kotisivu
Miodrag Pavlović

**Miodrag Pavlović** (; 28. marraskuuta 1928 Novi Sad – 17. elokuuta 2014 Tuttlingen, Saksa) oli serbialainen runoilija. Hän syntyi Novi Sadissa ja opiskeli lääketiedettä Belgradissa.

Pavlović julkaisi ensimmäisen runokokoelmansa vuonna 1952. Hän toimi kirjoitustyönsä ohessa teatterin ja kustantamon johdossa. Hän oli kahdesti ehdolla Nobelin kirjallisuuspalkinnon saajaksi.

Pavlović voitti Makedoniassa Strugan runoiltojen kultaseppeleen. Hänestä tehtiin vuonna 1985 Serbian tiede- ja taideakatemian jäsen.

Pavlović kuoli 85-vuotiaana 17. elokuuta 2014 Saksan Tuttlingenin kaupungissa, jossa hän oli asunut perheensä kanssa viimeiset elinvuotensa.

## Lähteet
Defensiini

**Defensiinit** ovat pienimolekyylisiä kysteiiniä sisältäviä proteiineja, joita esiintyy sekä selkärankaisten että selkärangattomien elimistössä sekä joissakin sienissä. Ne ovat luonnon antibiootteja eli toimivat myrkkyinä bakteereita, sieniä ja viruksia vastaan. Useimmat defensiinit toimivat tunkeutumalla mikrobin solukalvoon sähköisen vetovoiman avulla.

Defensiinejä on lähinnä eliöiden valkosoluissa. Nisäkkäiden defensiivit jaetaan kolmeen ryhmään: α-defensiinit, β-defensiinit ja θ-defensiinit.

## Lähteet

## Aiheesta muualla
*Terveysportti, metatesaurus: Defensiinit
Vladimir Levenštein

**Vladimir Iosifovitš Levenštein** (, 20. toukokuuta 1935 – 6. syyskuuta 2017) oli venäläinen matemaatikko, joka tutki informaatioteoriaa ja virheenkorjauskoodeja. Hänet tunnetaan etenkin Levenšteinin etäisyyden eli editointietäisyyden käsitteen kehittäjänä.

Levenštein valmistui Moskovan valtiollisen yliopiston matematiikan ja mekaniikan laitoksesta vuonna 1958. Hän työskenteli valmistumisestaan asti Keldyšin sovelletun matematiikan instituutissa Moskovassa.

Levenštein palkittiin elämäntyöstään IEEE:n Richard W. Hamming -mitalilla vuonna 2006.

## Lähteet
*Vladimir Levenšteinin kotisivu
Light Sweet Crude

**Light Sweet Crude** on raakaöljyn laatuluokka.

Raakaöljyä (crude) pidetään sweet-tyyppisenä (makeana), jos se sisältää vähemmän kuin 0,5 prosenttia rikkiä. Raakaöljyä pidetään light-tyyppisenä (kevyenä), jos öljyn suhteellista tiheyttä veden tiheyteen mittaavan API-asteikon lukema on korkeampi kuin 31,1 °API.

Light Sweet -raakaöljy sopii ominaisuuksiensa puolesta kaikista raakaöljyistä parhaiten bensiinin, petrolin ja korkealuokkaisen dieselin valmistukseen, ja siksi se on kaikkein kysytyintä raakaöljyä.

Light Sweet Crude -laatuluokkaan kuuluvia öljylaatuja ovat muun muassa Yhdysvaltojen West Texas Intermediate (WTI) ja Pohjanmeren Brent.

Kun tiedotusvälineissä puhutaan raakaöljyn hinnasta, tarkoitetaan useimmiten Light Sweet Crude -laatuluokkaan kuuluvien öljylaatujen, WTI tai Brent, barrelikohtaista spot-hintaa tai Nymexin raakaöljyfutuurisopimusten barrelikohtaista hintaa. Nymex-raakaöljyfutuurisopimuksilla käydään kauppaa tulevaisuudessa tapahtuvista Light Sweet Crude -laatuluokkaan kuuluvan öljyn toimituksista. Kelpuutettuja öljylaatuja toimituksiin ovat WTI ja useat muut yhdysvaltalaiset öljylaadut. Eräin edellytyksin kelpuutettuja ovat myös Pohjanmeren Brent, Norjan Oseberg, Nigerian Bonny Light ja Qua Iboe sekä Kolumbian Cusiana.

Amerikkalaisessa puhekielessä saatetaan käyttää joskus termiä "Light Sweet Crude" synonyyminä WTI-öljylaadulle, vaikka WTI on vain yksi Light Sweet Crude -luokituksen täyttävistä öljylaaduista.

## Lähteet
Thomas B. Marsh

**Thomas Baldwin Marsh** (1. marraskuuta 1799 – 1866) oli merkkihenkilö Myöhempien Aikojen Pyhien Jeesuksen Kristuksen kirkon eli mormonien varhaisessa historiassa. Hän toimi kahdentoista apostolin koorumin ensimmäisenä johtajana vuosina 1835–1839. 

Marsh sai mormonikasteen vuonna 1830, mutta joutui 1839 erotetuksi kirkosta apostasiasta. Vuonna 1857 hänet kastettiin ja otettiin siten kirkon yhteyteen uudelleen.
Thoas (Taurian kuningas)

**Thoas** () oli kreikkalaisessa mytologiassa Borystheneen poika ja Taurien Khersonesoksella eli Krimin niemimaalla asuneiden taurien kuningas, jonka valtakunnassa palvottiin Artemista.

Taurien keskuudessa oli julma tapa uhrata Artemiille kaikki valtakuntansa rannikolle ajautuneet muukalaiset. Ifigeneia oli kuitenkin välttynyt tältä kohtalolta, ja Artemis oli asettanut hänet temppeliinsä papittareksi. Kun Orestes ja Pylades astuivat maihin rannikolla ja heidät olisi pitänyt uhrata temppelissä, Ifigeneia tunnisti veljensä ja vapautti kaksikon. Kaikki kolme pakenivat meren yli mukanaan Artemiin puinen patsas. Nämä tapahtumat ovat aiheena Euripideen näytelmässä *[[Ifigeneia taurien mailla]]*.

Tuulet veivät pakenijat saarelle Khryseen, Apollonin papin luo. Tämä aikoi ensin palauttaa heidän Thoaalle, mutta kun tämä sai tietään olevansa Oresteen velipuoli, hän surmasi Thoaan ja päästi vieraansa jatkamaan matkaansa patsas mukanaan.

## Lähteet
Delta (osavaltio)

**Delta** on yksi Nigerian 36 osavaltiosta. Se sijaitsee maan eteläosassa, Nigerjoen suistossa, josta se on saanut nimensäkin.  Osavaltio rajoittuu pohjoisessa Edon, idässä Anambran, kaakossa Riversin ja etelässä Bayelsan osavaltioon. Lännessä sitä rajaa Alantin valtameri (Benininlahti) ja luoteessa Ondon osavaltio. Idässä ja etelässä osavaltio rajoittuu luonnonmaantieteellisesti Nigerjoen alajuoksuun ja deltaan. Osavaltio on perustettu vuonna 1991 aiemman Bendelin osavaltion eteläosasta. Deltan osavaltion pinta-ala on 16&nbsp;986 neliökilometriä.

Vuonna 2006 Deltan osavaltiossa asui noin 4&nbsp;100&nbsp;000 asukasta. Vuoden 2020 väkilukuarvio oli 5&nbsp;416&nbsp;738. 

Osavaltion pääkaupunki on Asaba.

Delta on Nigerian öljyntuotantoaluetta. Alueen kannattavinta yksityistä liiketoimintaa on raakaöljyn varastaminen valtion omistamista öljyputkista, ja näiden varastettujen öljyvarojen hallinta on suoraan ja epäsuorasti useiden levottomuuksien syynä.

## Lähteet

## Aiheesta muualla

*Osavaltion kotisivu
Magomed Ibragimov (1974)

**Magomed Ibragimov** (s. 22. heinäkuuta 1974) on pohjoismakedonialainen vapaapainija. Hän oli maansa ensimmäinen olympiamitalisti.

Ibragimov aloitti painimisen vuonna 1985 ja esiintyi kansainvälisellä tasolla ensimmäisen kerran vuonna 1994. Hän voitti urallaan useita arvokisamitaleja. Hän saavutti kaksi Euroopan mestaruutta 82 kilon sarjasta ja kerran 85 kilon tasolta. MM-kilpailuissa hän ylsi kerran mitalisijalle; hopealle vuoden 1999 85 kilon tasolta. Lisäksi hän saavutti samasta luokasta pronssia Sydneyn olympialaisissa 2000. 

Hän on 180 cm pitkä ja painaa 86 kg ja häntä valmensi Ševalje Nusujev. Hän edusti Jaka Budcime Radvic -seuraa.

## Lähteet
* FILA:n tietokanta

### Viitteet
Joseph B. Wirthlin

**Joseph Bitner Wirthlin** (11. kesäkuuta 1917 – 1. joulukuuta 2008) oli yhdysvaltalainen mormoni. Hänestä tuli kahdentoista apostolin koorumin jäsen vuonna 1986. 

Wirthlin syntyi mormonisukuun Salt Lake Cityssä, Utah'ssa. Hän pelasi high schoolissa ja yliopistossa amerikkalaista jalkapalloa; lähetystyönsä hän suoritti Euroopan saksankielisillä alueilla. 

## Lähteet
L. Tom Perry

**Lowell Tom Perry** (5. elokuuta 1922 Logan, Utah – 30. toukokuuta 2015 Salt Lake City, Utah) oli yhdysvaltalainen mormoni. Hänestä tuli kahdentoista apostolin koorumin jäsen vuonna 1974. Hän syntyi Utah’ssa, valmistui Utahin osavaltionyliopistosta ja palveli toisessa maailmansodassa.

## Lähteet
Rock & Republic

**Rock & Republic** on yhdysvaltalaisen VF Corporationin vaatemerkki. Merkki tunnetaan parhaiten kalliista luksus-farkuistaan.

Victoria Beckham on suunnitellut vuosina 2005-2006 yhteistyönä Rock & Republicin kanssa farkkuja, jotka tunnetaan takataskuissa komeilevista kruunuista, joiden sisällä on kirjaimet dVb.
Vesipuisto

**Vesipuisto** on vapaa-ajan viettopaikka, jossa on uima-altaiden ohella useimmiten erilaisia vesiliukumäkiä, porealtaita, vesivirtoja ja ravintolapalveluita. Suomessa ja muissa viileän ilmaston maissa on sekä ympäri vuoden avoinna olevia sisävesipuistoja että vain kesäisin auki olevia ulkovesipuistoja. Niissä maissa, joissa on lämmintä ympäri vuoden, voivat ulkovesipuistot olla auki ympäri vuoden.

**Suomen** suurimmat vesipuistot:

* Vesipuisto Serena, Espoo
* Jukupark Turku, Turku
* Jukupark, Kalajoki
* Flamingo Spa, Vantaa
* Aquapark, Kitee
* Tropiclandia, Vaasa
* Visulahti, Mikkeli
* Kesämaa, Punkaharju